L-Arċisqof Charles Scicluna qal li l-Knisja lesta tgħin lill-migranti li jiġu salvati mill-baħar. Fuq Twitter, Mons. Scicluna qal li l-Knisja se tkompli tagħmel dak li ilha tagħmel is-snin. Iddeskriva s-sitwazzjoni bħala eżami għall-umanità u l-ospitalità ta' Malta. Appella lin-nies biex ma jfallux l-eżami. Qal li "Malta" tfisser "port sigur". Qabel kiteb ukoll illi dawk il-persuni f'periklu li jinsabu fiż-żona ta' salvataġġ Maltija għandhom jiġu salvati, għax is-sigurtà tagħhom għandha dejjem tkun garantita. Fuq Twitter, l-Arċisqof kiteb li li jiġu salvati l-ħajjiet u li jiġi żgurat li dawn jinżlu f'post sigur huwa obbligu legali fundamentali. Huwa sejjaħlu ħtieġa morali li ma tistax tiġi nnegozjata, jew tittieħed. Minn rapport ta' Newsbook.com.mt – 13 ta' April 2020
Il-Knisja lesta tgħin lill-immigranti li jiġu salvati – L-Arċisqof